stanford-oval/wikipedia huggingface dataset:
ธงชาติซิมบับเว

| --- | --- |


การใช้: ธงชาติ ensign 
สัดส่วนธง: 1:2
ประกาศใช้: 18 เมษายน พ.ศ. 2523 (44 ปี)
ลักษณะ: ภายในแบ่งริ้วธงออกเป็น 7 แถบ ประกอบด้วยริ้วสีเขียว-เหลือง-แดง-ดำ-แดง-เหลือง-เขียว ตามลำดับ ที่ด้านคันธงนั้นเป็นรูปสามเหลี่ยมพื้นสีขาวขอบสีดำภายในรูปดังกล่าวมีรูป นกซิมบับเว ซ้อนบนดาวแดง 5 แฉก
 

ธงประจำตำแหน่งประธานาธิบดี

การใช้: ไม่ระบุ
ประกาศใช้: พ.ศ. 2530
 
ธงชาติซิมบับเว มีการประกาศใช้อย่างเป็นทางการเมื่อวันที่ 18 เมษายน พ.ศ. 2523 ลักษณะเป็นธงสี่เหลี่ยมผืนผ้ากว้าง 1 ส่วน ยาว 2 ส่วน ภายในแบ่งริ้วธงออกเป็น 7 แถบ ประกอบด้วยริ้วสีเขียว-เหลือง-แดง-ดำ-แดง-เหลือง-เขียว ตามลำดับ ที่ด้านคันธงนั้นเป็นรูปสามเหลี่ยมพื้นสีขาวขอบสีดำ โดยฐานสามเหลี่ยมนั้นอยู่ที่ด้านคันธง หมายถึง ความต้องการความร่วมมือและสันติสุขของชนผิวดำ ภายในรูปดังกล่าวมีรูปหินนกแกะสลักสีทอง มีชื่อเรียกว่า "นกซิมบับเว" (Zimbabwe Bird) รูปสลักดังกล่าวนี้ค้นพบครั้งแรกในโบราณสถานนครซิมบับเวโบราณ (Great Zimbabwe) มีนัยหมายถึงประวัติศาสตร์อันยาวนานของชาติ เบื้องหลังของรูปนกแกะสลักเป็นรูปดาวแดง 5 แฉก หมายถึง การต่อสู้ในการปฏิวัติเพื่ออิสรภาพและสันติภาพ
สีของธงชาติ

สีบนธงชาติทั้ง 5 สีเป็นสีพันธมิตรแอฟริกา มีความหมายอย่างเป็นทางการดังต่อไปนี้
สีเขียว หมายถึง ความอุดมสมบูรณ์ของพื้นที่การเกษตรและพืชพรรณธัญญาหาร
สีเหลือง หมายถึง ความอุดมสมบูรณ์ของแร่ธาตุในประเทศ
สีแดง หมายถึง เลือดของประชาชนที่หลั่งในการต่อสู้เพื่อรักษาอิสรภาพ
สีดำ หมายถึง มรดกและชนพื้นเมืองผิวดำซึ่งเป็นประชากรหลัก
สีขาว หมายถึง สันติภาพและความสงบ
สีเหล่านี้มาจากสีของพรรคสหภาพแอฟริกาแห่งชาติซิมบับเว (ZANU) ซึ่งเป็นพรรคการเมืองสำคัญที่มีบทบาทในการบริหารประเทศซิมบับเว
ธงชาติซิมบับเวโรดิเซีย

ซิมบับเวโรดิเซีย เป็นชื่อของประเทศซิบบับเวตั้งแต่วันที่ 1 มิถุนายน พ.ศ. 2522 ถึง 18 เมษายน พ.ศ. 2523 ธงชาติของประเทศนี้ออกแบบโดย เรืออากาศเอกเซดริก เฮอร์เบิร์ต (Cedric Herbert) แห่งกองทัพอากาศโรดิเซีย และสมาชิกของสมาคม Rhodesian Heraldry and Genealogy Society โดยออกแบบจากสีพันธมิตรแอฟริกา 4 สี ได้แก่ สีเหลือง สีดำ สีเขียว และสีแดง พร้อมทั้งนิยามความหมายของสีธงชาติ ดังนี้
สีดำ หมายถึง ความสำเร็จของประเทศจากการที่ชนผิวดำ ซึ่งเป็นชนส่วนใหญ่ ได้เป็นผู้ปกครองประเทศ
สีแดง หมายถึง เลือดของประชาชนที่หลั่งในการต่อสู้เพื่อเอกราช
สีเหลือง หมายถึง ความมั่งคั่งของทรัพยากรแร่ธาตุในประเทศ
สีเขียว หมายถึง ความสมบูรณ์ของพื้นที่การเกษตรและพืชพรรณธัญญาหาร,
แถบสีขาวในแนวนอน หมายถึง ชนผิวขาวในประเทศนี้ ส่วนแถบสีขาวในแนวตั้ง หมายถึง สันติภาพและความสงบ.
ดูเพิ่ม

ธงในประเทศซิมบับเว
แหล่งข้อมูลอื่น

ธงชาติซิมบับเว ที่ Flags of the World (อังกฤษ)
ประวัติธงชาติซิมบับบเว
| ด ค กธงชาติของประเทศและดินแดนในทวีปแอฟริกา |
| --- | --- |
 กานา  กาบอง  กาบูเวร์ดี  กินี  กินี-บิสเซา  แกมเบีย  โกตดิวัวร์  คอโมโรส  เคนยา  แคเมอรูน  จิบูตี  ชาด  ซิมบับเว  ซูดาน  เซเชลส์  เซนต์เฮเลนา (สหราชอาณาจักร)  เซเนกัล  เซาตูแมอีปริงซีป  ซูดานใต้  เซียร์ราลีโอน  แซมเบีย  โซมาเลีย  ตูนีเซีย  โตโก  แทนซาเนีย  นามิเบีย  ไนจีเรีย  ไนเจอร์  บอตสวานา  บุรุนดี  บูร์กินาฟาโซ  เบนิน  มอริเชียส  มอริเตเนีย  มาดากัสการ์  มาลาวี  มาลี  โมซัมบิก  โมร็อกโก  ยูกันดา  รวันดา  เรอูว์นียง (ฝรั่งเศส)  ลิเบีย  เลโซโท  ไลบีเรีย  สาธารณรัฐคองโก  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  อียิปต์  เอธิโอเปีย  เอริเทรีย  เอสวาตินี  แองโกลา  แอฟริกาใต้  แอลจีเรีย 
ธงชาติซิมบับเวโรดิเซีย 2522–2523
ธนบูลย์ วัลลภศิรินันท์

| ธนบูลย์ วัลลภศิรินันท์ |
| --- | --- |
เกิด: 28 พฤศจิกายน พ.ศ. 2531 (35 ปี) ธนบูลย์ วัลลภศิรินันท์
อาชีพ: ดีเจ พิธีกร นักแสดง นายแบบ
ปีที่แสดง: 2550 – ปัจจุบัน
ผลงานเด่น: • พิธีกรรายการ โอไอซี (O:IC)    • รับบท พิชเชอร์ ในซีรีส์เรื่อง U-Prince Series ตอน เฟิร์สคลาส (Firstclass)   • รับบท ครูพนา ในซีรีส์เรื่อง Happy Birthday วันเกิดของนาย วันตายของฉัน
สังกัด: จีเอ็มเอ็ม แกรมมี่ จีเอ็มเอ็มทีวี   นักเเสดงอิสระ (2566 - ปัจจุบัน)
ธนบูลย์ วัลลภศิรินันท์ ชื่อเล่น นะ เป็นพิธีกร ดีเจ นายแบบและนักแสดงชาวไทย สังกัด แกรมมี่ มีผลงานที่เป็นที่รู้จักจาก พิธีกรรายการ โอไอซี (O:IC) และแสดงในซีรีส์ U-Prince Series ตอน เฟิร์สคลาส (Firstclass)
ประวัติส่วนตัวและการศึกษา

ธนบูลย์เป็นลูกชายคนเดียว เกิดเมื่อวันที่ 28 พฤศจิกายน พ.ศ. 2531 สำเร็จการศึกษาระดับประถมศึกษาจาก โรงเรียนทรงวิทย์ศึกษา ระดับมัธยมศึกษาจาก โรงเรียนเตรียมอุดมศึกษาน้อมเกล้า และ ระดับอุดมศึกษาจาก มหาวิทยาลัยอัสสัมชัญ
ก้าวเข้าสู่วงการบันเทิง

เริ่มเข้าสู่วงการบันเทิงจากการเป็นนายแบบตั้งแต่ช่วงมัธยมปลาย ต่อมาได้มีโอกาสประกวดในรายการ O:IC VJ Search เมื่อปี 2008 สามารถเข้ามาถึง 8 คนสุดท้าย และได้เซ็นสัญญาเข้าสังกัด แกรมมี่ จนถึงปัจจุบัน โดยเริ่มต้นจากการเป็นพิธีกรรุ่น Junior ของรายการเพลงวัยรุ่น โอไอซี (O:IC) และได้มีโอกาสเป็นพิธีกรรายการต่างๆ อีกทั้งยังเป็นนักแสดงในซีรีส์หลายเรื่อง รวมถึงเป็นดีเจ ทั้งที่คลื่น OK Hook radio, 98.5 Click FM  และ 98 E-D-S
ผลงาน > ดีเจ

OK HooK radio
98.5 Click FM
98.0 E-D-S EVERYDAY STATION (2559 - 2564)
ผลงาน > พิธีกร

| รายการ | ช่อง |
| --- | --- |
โอไอซี (O:IC): ททบ.5, แบงแชนแนล
Bangster: แบงแชนแนล
Chatbox: แบงแชนแนล
ฅ-คนรักรถ (เทปพิเศษ): ททบ.5
อี้เนะเจแปน (ii ne Japan): Youtube : JapanX TV Official
มาจิเด๊ะ! เจแปน (Majide Japan): แบงแชนแนล
มาจิเด๊ะ! เจแปน เอ็กซ์ (Majide Japan X): ทรูโฟร์ยู, NOW26
A-POP บันเทิง: อมรินทร์ทีวี 34
ไทยทึ่ง WOW! THAILAND: จีเอ็มเอ็ม 25
ผลงาน > Youtube

The Upper
ผลงาน > ละครโทรทัศน์

พ.ศ. 2565 จังหวะหัวใจนายสะอาด ทางพีพีทีวี เอชดี ช่อง 36 รับบทเป็น ชายคนใหม่ของราณี (ทาท่า) (รับเชิญตอนจบ)
ผลงาน > ละครสั้นและซีรีส์

| ปี | เรื่อง | ตอน | บทบาท |
| --- | --- | --- | --- |
| 2556 | Love Balloon รักพองลม | - | ที |
| 2557 | รักจริงปิ๊งเก้อ | Secret Love รัก ลับ หลัง | เต |
| 2558 | Wifi Society | My Bed Friend เพื่อน...ที่รัก | นน |
| 2558 | Ugly Duckling รักนะเป็ดโง่ | Perfect Match แฟนฉัน! รับประกันความเพอร์เฟ็กต์ | รับเชิญ |
| 2559 | Lovey Dovey แผนร้ายนายเจ้าเล่ห์ | - | นิวส์ |
| 2559 | Little Big Dream ความฝันอันสูงสุด | - | รับเชิญ |
| 2560 | U-Prince Series | เฟิร์สคลาส | พิชเชอร์ |
| 2560 | Project S The Series | Shoot! I Love You ปิ้ว! ยิงปิ๊งเธอ | หมูแฮม |
| 2560 | My Dear Loser รักไม่เอาถ่าน | Happy Ever After | รับเชิญ |
| 2561 | Love Bipolar เลิฟนะคะ รักนะครับ | - | ขุนพล |
| 2561 | Love Songs Love Series | เพื่อนกันวันสุดท้าย | นนท์ |
| 2561 | Kiss Me Again จูบให้ได้ถ้านายแน่จริง | - | อัศวิน |
| 2561 | บังเอิญรัก Love By Chance | - | ตุลย์ |
| 2561 | Happy Birthday วันเกิดของนาย วันตายของฉัน | - | พนา |
| 2562 | Theory of Love ทฤษฎีจีบเธอ | - | แก๊ป |
| 2562 | Dark Blue Kiss จูบสุดท้ายเพื่อนายคนเดียว | - | พี่หมอก |
| 2562 | One Night Steal แผนรักสลับดวง | - | คุณพุฒิ |
| 2563 | Who Are You เธอคนนั้นคือฉันอีกคน | - | - |
| 2564 | Oh My Boss นายคะอย่ามาอ่อย | - | มิเนอิ |
| 2564 | สั่งใจให้หยุดรักเธอ | - | ชุมสาย |
| 2564 | Baker Boys รักของผม ขนมของคุณ | - | พิธีกรรายการ SweetesT SHOP Season 3 (รับเชิญ) |
| 2564 | The Player รัก เป็น เล่น ตาย | - | ต้น (รับเชิญ) |
| 2565 | Cupid's Last Wish พินัยกรรมกามเทพ | - | เชฟพัฒน์ (รับเชิญ) |
| 2565 | ซุป'ตาร์กับหญ้าอ่อน Oops! Mr.Superstar Hit On Me | - | เฉาเฉา |
| 2565 | House of Stars สถาบันปั้นดาว | - | (รับเชิญ) |
| 2566 | The Jungle เกมรัก นักล่า บาร์ลับ | - | ภีม |
| 2567 | คือเรารักกัน | - | โป |
| 2567 | My Love Mix Up เขียนรักด้วยยางลบ | - | ครูเสือ |
ผลงาน > มิวสิกวีดีโอ

| ปี | มิวสิกวีดีโอ | ศิลปิน |
| --- | --- | --- |
| 2551 | น่ารัก น่า love | เป๊ก อ๊อฟ ไอซ์ |
| 2552 | ที่ฉันเคยยืน | น้ำชา ชีรณัฐ |
| 2556 | ใจไม่ร้าย...ทำไม่ลง | ไอซ์ ศรัณยู |
| 2556 | บอลลูน (Ost.เลิฟบอลลูน รักพองลม) | ไอซ์ ศรัณยู |
| 2562 | หรือมันไม่มีอยู่จริง | เก่ง กิตติพงษ์ |
| 2562 | อยากให้เธอเจอคนแบบเธอ | อ๊อฟ ปองศักดิ์ |
ผลงาน > งานแฟนมิตติ้ง

| ครั้งที่ | วัน | ชื่องาน | สถานที่ |
| --- | --- | --- | --- |
| 1 | 18 พ.ย. 60 | Freshy Friends Meet with ThaNaBoon | KV Mansion |

| 2 | 15 ธ.ค. 61 | Fin Fans Fun Party with ThaNaBoon | ใบไม้ร่าเริง วิภาวดี |

| 3 | 16 พ.ย. 62 | Na Birthday 2019  | KV Mansion |

| 4 | 27 พ.ย. 64 | Thanaboon PreB-Day Live Talk  | Google Meet |

| 5 | 06 พ.ย. 65 | MeetEat with NA  | ShabuMore Rangsit |
แหล่งข้อมูลอื่น

ธนบูลย์ วัลลภศิรินันท์ ที่อินสตาแกรม
ธนบูลย์ วัลลภศิรินันท์ ที่เอกซ์ (ทวิตเตอร์)
คิม เซ-จ็อง

| คิม เซ-จ็อง |
| --- | --- |
김세정
คิม เซ-จ็อง ในปี ค.ศ. 2024
เกิด:  (1996-08-28) 28 สิงหาคม ค.ศ. 1996 (28 ปี) เมืองกิมเจ จังหวัดช็อลลาเหนือ ประเทศเกาหลีใต้
การศึกษา: มหาวิทยาลัยสตรีฮันยัง
อาชีพ: นักร้อง นักแสดง
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: ค.ศ. 2016–ปัจจุบัน
ค่ายเพลง: เจลลีฟิช วายเอ็มซี สวิง สตูดิโอบลู
อดีตสมาชิก: ไอโอไอ คูกูดัน คูกูดันเซมีนา
 นักดนตรี

ชื่อเกาหลี
ฮันกึล: 김세정
ฮันจา: 金世正
อาร์อาร์: Gim Se-jeong 
เอ็มอาร์: Kim Se-chŏng 
 
คิม เซ-จ็อง  (เกาหลี: 김세정; อาร์อาร์: Kim Se-jeong; เกิด 28 สิงหาคม ค.ศ. 1996) รู้จักกันในนาม เซจ็อง เป็นนักแสดงและนักร้องหญิงชาวเกาหลีใต้ เธอได้อันดับที่ 2 จากรายการแข่งขันเรียลลิตีเกิร์ลกรุปของเอ็มเน็ต "พรอดิวซ์ 101" ทำให้เธอได้เป็นสมาชิกของเกิร์ลกรุปโพรเจก ไอโอไอ เซ-จ็องยังเป็นสมาชิกของ คูกูดัน เกิร์ลกรุปภายใต้สังกัดเจลลีฟิชเอนเตอร์เทนเมนต์ ปัจจุบัน เธอทำงานในฐานะนักร้องเดี่ยวและนักแสดงที่เป็นที่รู้จักจากบทนำในละครชุดทางโทรทัศน์ นักเรียนอลวน มัธยมอลเวง (ค.ศ. 2017) เคาน์เตอร์ คนล่าปีศาจ (ค.ศ. 2020–2021) และ นัดบอดวุ่น ลุ้นรักท่านประธาน (ค.ศ. 2022)
ชีวิตช่วงแรกและการศึกษา

คิม เซ-จ็อง เกิดเมื่อวันที่ 28 สิงหาคม ค.ศ. 1996 ที่ กิมเจ จังหวัดช็อลลาเหนือ ต่อมาได้ย้ายมาอยู่ที่ อันยาง จังหวัดคยองกี ที่ซึ่งเธออาศัยอยู่กับแม่และพี่ชายในบ้านของป้าเธอ พ่อแม่ของเธอแยกทางกันตั้งแต่ยังเด็ก ทำให้แม่ต้องเลี้ยงเธอและพี่ชายคนเดียว เซ-จ็องกล่าวว่าเธอไม่ได้ติดต่อกับพ่อของเธอเลยจนตนเองกำลังศึกษาอยู่ในระดับชั้นมัธยมศึกษาปีที่ 3
อาชีพ > ค.ศ. 2012–2016: การปรากฏตัวบนโทรทัศน์ครั้งแรกและการเปิดตัวกับไอโอไอ

บทความหลัก: พรอดิวซ์ 101 (ฤดูกาล 1) และ ไอโอไอ
ใน ค.ศ. 2012 เซ-จ็องเข้าร่วมฤดูกาลที่ 2 ของรายการแข่งขันบนโทรทัศน์ เค-ป๊อปสตาร์ 2 ในอายุ 16 ปี เธอไม่ได้ผ่านการคัดตัวอันดับรอบที่สอง แต่ ยัง ฮย็อน-ซ็อก ให้สิทธิพิเศษเธอกลับมาในรอบคัดตัวอีกครั้ง ซึ่งเธอได้ร่วมร้อง "ไอนีดอะเกิร์ล" โดย แทยัง ร่วมกับผู้เข้าแข่งขันอีกคน โจ ยู-มิน ยังเป็นผู้คัดตัวทั้งสองคน โดยจัดให้เซ-จ็องแข่งกับผู้เข้าแข่งขันคนอื่น ๆ อย่าง นิโคล เคอร์รี และ อี ซู-กย็อง ในรอบคัดตัวสุดท้าย เธอไม่ผ่านการคัดตัวเข้าสู่วายจีเอนเตอร์เทนเมนต์
ในเดือนมกราคม ค.ศ. 2016 เซ-จ็องอยู่ภายใต้สังกัด เจลลี่ฟิช เอนเตอร์เทนเมนต์ ด้วยกันกับเด็กฝึกอีกสองคนอย่าง คิม นา-ย็อง และ คัง มี-นา ในรายการเรียลลิตี โปรดิวซ์ 101 ซึ่งผู้เข้าร่วมจะแข่งขันกันเพื่อโอกาสที่จะเปิดตัวในวงเกิร์ลกรุปของเอ็มเน็ต ทั้งสามคนได้รับการจัดให้อยู่ใน "กลุ่มเอ" ในตอนแรกของรายการและเธอได้อันดับหนึ่งในหลาย ๆ ตอน ทำให้ได้รับฉายา "พระเจ้าเซ-จ็อง" รายการสิ้นสุดลงในวันที่ 1 เมษายน ค.ศ. 2016 และมีการประกาศรายชื่อสมาชิกของ ไอโอไอ ที่ประกอบด้วยผู้ชนะตามผลการลงคะแนน 11 คนแรก โดยเซ-จ็อง ได้รับอันดับรองชนะเลิศจากการลงคะแนน 525,352 เสียง และกลายเป็นสมาชิกของ ไอโอไอ อย่างเป็นทางการ พวกเขาเปิดตัวในวันที่ 4 พฤษภาคม ค.ศ. 2016 ด้วยซิงเกิลหลัก "ดรีมเกิลส์" จากอัลบั้ม คริสซาลิส ไอโอไอ ออกแสดงน้อยกว่า 1 ปี ก่อนยุบวงอย่างเป็นทางการในเดือนมกราคม ค.ศ. 2017 สมาชิกต่างกลับไปยังค่ายและสังกัดของตนหลังสิ้นสุดสัญญาลง
อาชีพ > ค.ศ. 2016–2018: คูกูดันและบทบาทการแสดงช่วงแรก

ในวันที่ 10 มิถุนายน ค.ศ. 2016 วายเอ็มซี เอ็นเตอร์เทนเมนต์​ เปิดเผยว่าเซ-จ็องจะไม่แสดงต่อในฐานะสมาชิกของไอโอไอ แต่จะกลับไปที่ต้นสังกัดของเธอเพื่อเปิดตัวและแสดงร่วมกับเกิร์ลกรุปที่จะมาใหม่ ในวันที่ 28 มิถุนายน ค.ศ. 2016 ขณะที่ยังเป็นสมาชิกของไอโอไอ เซ-จ็องพร้อมด้วยสมาชิกของไอโอไอ คัง มี-นา เปิดตัวในฐานะสมาชิกของเกิร์ลกรุป คูกูดัน ด้วยซิงเกิลหลัก "วันเดอร์แลนด์" ในวันที่ 23 พฤศจิกายน ค.ศ. 2016 เซ-จ็องเข้าร่วมโพรเจกช่องเพลงของเจลลีฟิชเอนเตอร์เทนเมนต์ "เจลลีบ็อกซ์" และปล่อยซิงเกิล "ฟลาวเวอร์เวย์" พร้อมมิวสิกวิดีโอ อำนวยการผลิตโดย ชีโก (Zico)  ซิลเกิลได้รับการจัดอันดับสูงสุดบนแกออนดิจิทัลชาร์ตให้อยู่อันดับที่ 2 เซ-จ็องได้รับถ้วยรายการดนตรีครั้งแรกในฐานะศิลปินเดี่ยวจากเพลง "ฟลาวเวอร์เวย์" ในตอนวันที่ 30 พฤศจิกายนของ โชว์แชมเปียน ทำให้เธอเป็นหนึ่งในศิลปินเดี่ยวที่ได้รับรางวัลรายการดนตรีได้เร็วที่สุด ในวันที่ 12 มกราคม ค.ศ. 2017 เซ-จ็องปล่อยเพลง "อิฟโอนลี" เพลงประกอบละครโทรทัศน์ เงือกสาวตัวร้ายกับนายต้มตุ๋น ภายหลังในปีเดียวกัน เธอผลิตเพลง "ไอไลก์ยู, ไอดอนท์" ร่วมกับ อี แท-อิล จากบล็อกบี ซึ่งติดชาร์ตอันดับที่ 8 ในแกออนดิจิทัลชาร์ต เซ-จ็องยังร่วมงานกับ โทย็อง จากเอ็นซีที สำหรับเพลง "สตาร์บลอสซอม" ซึ่งเป็นหนึ่งในโพรเจกเพลงของเอสเอ็มสเตชัน เซ-จ็องทำหน้าที่เป็นพิธีกรในรายการของเคบีเอสใหม่ ทาเลนส์ฟอร์เซล ร่วมกับ คิม จง-กุก, อี ซอ-จิน และ โน ฮง-ชุล ที่ซึ่งเธอได้แสดงความสามารถที่หลากหลายและได้รับฉายา "กุญแจโกงรายการวาไรตี" (Variety Cheat Key)  ภายหลังเธอได้รับการเสนอชื่อเป็น "วาไรตีมือใหม่" ในงานรางวัลเคบีเอสเอ็นเตอร์เทนเมนต์อวอร์ด ในเดือนมีนาคม ค.ศ. 2017 เธอเข้าร่วมกับรายการเรียลลิตี–สารคดี เดอะลอว์ออฟจังเกิล นำโดย คิม บย็อง-มัน ในพื้นที่ทุรกันดาลในสุมาตรา อินโดนีเซีย
ในเดือนกรกฎาคม ค.ศ. 2017 เธอได้รับบทนำครั้งแรกในละครโทรทัศน์วัยรุ่นของเคบีเอส2 นักเรียนอลวน มัธยมอลเวง ซึ่งเธอชนะรางวัล "นักแสดงนำหญิงมาใหม่ยอดเยี่ยม" ที่งานรางวัลเคบีเอสดรามาอวอร์ดครั้งที่ 31 สำหรับการแสดงของเธอ เซ-จ็องยังร้องเพลงประกอบละครชุดพร้อมกับวงของเธอ คูกูดัน "บีลิฟอินดิสโมเมนต์" ในเดือนกันยายน ค.ศ. 2017 มีการยืนยันว่าเซ-จ็องจะเป็นนักแสดงประจำในรายการวาไรตีแรกของเน็ตฟลิกซ์เกาหลี จับให้ได้ ไล่ให้ทัน! ร่วมกับผู้มากฝีมือในรายการวาไรตีอย่าง ยู แจ-ซ็อก, คิม จ็อง-มิน, อี กวาง-ซู, อัน เจ-วุก, นักแสดงหญิง พัก มิน-ย็อง และไอดอล โอ เซ-ฮุน รายการเผยแพร่ไปสามฤดูกาลโดยมี อี ซึง-กี เข้าร่วมทีมนักแสดงในฤดูกาลที่สอง ในเดือนเดียวกัน เธอยังเป็นพิธีกรถาวรในรายการ สวยใส สไตล์เกาหลี ของช่องออนสไตล์ ร่วมกับ ฮันนี อี, อี เซ-ย็อง และ พัก ซันดารา
เซ-จ็องและศิลปินเจลลีฟิช เลโอ จาก วิกซ์ ได้รับเลือกให้ร้องเพลงเชียร์อย่างเป็นทางการของฟุตบอลทีมชาติเกาหลีใต้ "วี, เดอะเรดส์" สำหรับฟุตบอลโลก 2018 ในเดือนมิถุนายน ค.ศ. 2018 เธอแสดงเป็นหนึ่งในสมาชิกของสถานีวิจัยพื้นผิวดาวอังคาร (Mars Desert Research Station; MSRS) นำโดย คิม บย็อง-มัน พร้อมด้วย ฮา จี-ว็อน และ นิชคุณ จาก ทูพีเอ็ม สำหรับรายการวาไรตีแนวไซไฟของทีวีเอ็นชื่อ Galileo: Awakened Universe
ในเดือนมิถุนายน ค.ศ. 2018 มีการตั้งกลุ่มย่อยของคูกูดัน คูกูดันเซมินา พร้อมด้วยอดีตสมาชิกจากรายการพรอดิวซ์ 101 มีนาและนาย็อง พวกเขาเปิดตัวในวันที่ 10 กรกฎาคม ค.ศ. 2018 ด้วยซิงเกิล "เซมินา" (SeMiNa)  ในเดือนกันยายน ค.ศ. 2018 เซ-จ็องปล่อย "เลิฟเวอร์" เพลงประกอบละครโทรทัศน์เรื่อง สุภาพบุรุษตะวันฉาย
ผลงานเพลง

ดูเพิ่ม: ไอโอไอ § ผลงาน, และ คูกูดัน § ผลงาน
ผลงานเพลง > เอกซ์เทนเดดเพลย์

| ชื่อ | รายละเอียด | อันดับชาร์ตสูงสุด> KOR  | ยอดขาย |
| --- | --- | --- | --- |
| Plant |  ปล่อย: 17 มีนาคม ค.ศ. 2020  ค่าย: เจลลีฟิชเอนเตอร์เทนเมนต์  รูปแบบ: แผ่นซีดี, ดิจิทัลดาวน์โหลด, สตรีมมิง รายชื่อเพลง "Plant" (화분)  "Hopes for Tomorrow" (오늘은 괜잖아)  "Skyline"  "Swim Away" (오리발)  "In My Dream" (꿈속에서 널)  | 4 |  KOR: 10,174 |
| I'm |  ปล่อย: 29 มีนาคม ค.ศ. 2021  ค่าย: เจลลีฟิชเอนเตอร์เทนเมนต์  รูปแบบ: แผ่นซีดี, ดิจิทัลดาวน์โหลด, สตรีมมิง | 19 |  KOR: 7,664 |
ผลงานเพลง > ซิงเกิล

| ชื่อ> ชื่อ.ชื่อ | ปี> ปี.ปี | อันดับชาร์ตสูงสุด> KOR.แกอน  | อันดับชาร์ตสูงสุด> KOR.ฮอต  | ยอดขาย> ยอดขาย.ยอดขาย | อัลบั้ม> อัลบั้ม.อัลบั้ม |
| --- | --- | --- | --- | --- | --- |
| "Flower Way" (꽃길) | 2016 | 2 | * |  KOR: 976,110 | ซิงเกิลไม่มีอัลบั้ม |
| "Tunnel" (터널) | 2019 | 121 | 90 | — | ซิงเกิลไม่มีอัลบั้ม |
| "Plant" (화분) | 2020 | 82 | 58 | — | Plant |
| "Whale" | 2020 | 114 | 66 | — | ซิงเกิลไม่มีอัลบั้ม |
| "Warning"  (ร่วมกับ Lil Boi) | 2021 | 98 | — | — | I'm |
| "Baby I Love U" | 2021 | 179 | — | — | ซิงเกิลไม่มีอัลบั้ม |
"—" แสดงเพลงที่ไม่ได้ติดชาร์ตหรือไม่ได้ปล่อยในภูมิภาคนั้น  "*" แสดงชาร์ตที่ยังไม่มีอยู่ในเวลานั้น
ผลงานเพลง > เพลงประกอบ

| ชื่อ> ชื่อ.ชื่อ | ปี> ปี.ปี | อันดับชาร์ตสูงสุด> KOR.แกอน  | อันดับชาร์ตสูงสุด> KOR.ฮอต  | ยอดขาย> ยอดขาย.ยอดขาย | อัลบั้ม> อัลบั้ม.อัลบั้ม |
| --- | --- | --- | --- | --- | --- |
| "If Only" (만에 하나) | 2017 | 53 | * |  KOR: 68,848 | The Legend of the Blue Sea OST |
| "Paramour" (정인 (情人)) | 2018 | 89 | 87 | — | Mr. Sunshine OST |
| "All of My Days" (나의 모든 날) | 2020 | 50 | 31 | — | Crash Landing on You OST |
| "What My Heart Says" (내 마음이 그렇대) | 2020 | — | — | — | Record of Youth OST |
| "Meet Again" (재회 (再會)) | 2020 | 147 | — | — | The Uncanny Counter OST |
| "Love, Maybe" (사랑인가 봐)   (Acoustic version) | 2022 | 108 | 92 | — | Business Proposal OST |
"—" แสดงเพลงที่ไม่ได้ติดชาร์ตหรือไม่ได้ปล่อยในภูมิภาคนั้น  "*" แสดงชาร์ตที่ยังไม่มีอยู่ในเวลานั้น
ผลงานการแสดง > ละครโทรทัศน์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2016 | เสียงจิตหลุด | เพื่อนบ้าน | รับเชิญ |  |
| 2017 | นักเรียนอลวน มัธยมอลเวง | รา อึน-โฮ | นำแสดง |  |
| 2019 | อยากฟังเพลงนั้นของเธอ | ฮง ยี-ย็อง | นำแสดง |  |
| 2020–2021 | เคาน์เตอร์ คนล่าปีศาจ | โด ฮา-นา | นำแสดง |  |
| 2022 | นัดบอดวุ่น ลุ้นรักท่านประธาน | ชิน ฮา-รี | นำแสดง |  |
| 2022 | ทูเดย์เว็บตูน | อน มา-อึม | นำแสดง |  |
ผลงานการแสดง > รายการโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2012–13 | เค-ป็อปสตาร์ 2 | ผู้เข้าแข่งขัน | ไม่ผ่านรอบออดิชันคัดตัว |  |
| 2016 | พรอดิวซ์ 101 | ผู้เข้าแข่งขัน | รายการเรียลลิตีที่คัดเลือกเป็นสมาชิก ไอโอไอ ได้อันดับที่ 2 |  |
| 2016 | ทาเลนท์ฟอร์เซลล์ | ร่วมดำเนินรายการ |  |  |
| 2017 | สวยใส สไตล์เกาหลี | ร่วมดำเนินรายการ |  |  |
| 2017 | ลอว์ออฟเดอะจังเกิลอินสุมาตรา | สมาชิกร่วมแสดง | ตอน 256–261 |  |
| 2017 | Boat Horn Clenched Fists | สมาชิกร่วมแสดง | ตอน 11–15 |  |
| 2018–2021 | จับให้ได้ ไล่ให้ทัน! | สมาชิกร่วมแสดง | ฤดูกาล 1–3 |  |
| 2018 | Baek Jong-won's Alley Restaurant | ร่วมดำเนินรายการ | ตอน 1–10 |  |
| 2018 | Galileo: Awakened Universe | สมาชิกร่วมแสดง |  |  |
| 2018 | Salty Tour | สมาชิกร่วมแสดง | ตอน 36–40 |  |
| 2018 | Big Picture Family | สมาชิกร่วมแสดง | ตอน 2–5 |  |
| 2021 | The Uncanny Return | สมาชิกร่วมแสดง | ตอนพิเศษ |  |
ผลงานการแสดง > ดำเนินรายการ

| ปี | ชื่อ | หมายเหตุ | อ้างอิง |
| --- | --- | --- | --- |
| 2019 | Busan One Asia Festival | ร่วมกับ คิม แจ-ฮวัน |  |
| 2019 | One K Concert | ร่วมกับ ชา อึน-อู จาก อัสโตร |  |
| 2021 | MBC Entertainment Awards | ร่วมกับ ช็อน ฮย็อน-มู และ อี ซัง-อี |  |
| 2022 | Seoul Festa 2022 | ร่วมกับ ชา อึน-อู |  |
เชิงอรรถ

1 2 3  ในฐานะสมาชิกของ ไอโอไอ เท่านั้น
↑  "What My Heart Says" ไม่ติดแกอนดิจิทัลชาร์ต แต่ติดอันดับสูงสุดที่ 137 บนแกอนดาวน์โหลดชาร์ต
เซ-จ็องแสดงร่วมกับไอโอไอใน ค.ศ. 2016
คัต-ตุน

| KAT-TUN |
| --- | --- |
ที่เกิด: กรุงโตเกียว ประเทศญี่ปุ่น
แนวเพลง: เจ-ป็อป
ช่วงปี: 2005-ปัจจุบัน
ค่ายเพลง: J-One Records

สมาชิก: คาเมนาชิ คาซึยะ อุเอดะ ทาซึยะ นากามารุ ยูอิจิ

อดีตสมาชิก: อาคานิชิ จิน ทานากะ โคคิ ทากุจิ จุนโนะสุเกะ

เว็บไซต์: J-One Records
KAT-TUN (ญี่ปุ่น: カトゥーン; โรมาจิ: katūn) ศิลปินกลุ่มก่อตั้งโดย Johnny & Associates หรือ จอห์นนี่ส์ ในปี พ.ศ. 2544 โดยชื่อวงมาจากตัวอักษรแรกของนามสกุลของสมาชิกวงทั้ง 6 คน ในช่วงแรก วงตั้งขึ้นเพื่อเป็น แบ็คแดนซ์เซอร์ (backdancer) ให้กับ โดโมโตะ โคอิจิ ในรายการ Pop Jam อย่างไรก็ตาม KAT-TUN ได้รับความสนใจอย่างมาก จนเป็นวง Johnny's Jr. วงเดียวที่มีโอกาสมีคอนเสิร์ตเป็นของตัวเองในขณะที่ยังไม่ได้เดบิวต์ โดยคอนเสิร์ตครั้งแรกมีขึ้นในฤดูร้อนปี พ.ศ. 2545 จนได้เดบิวต์ (Debut) ในปี พ.ศ. 2549
ตั้งแต่ เดบิวต์เมื่อปี 2006 KAT-TUN สร้างปรากฏการณ์มากมายในวงการบันเทิงญี่ปุ่น ซิงเกิลและอัลบั้มล้วนแล้วแต่ขึ้นอันดับ 1 Oricon Chart ทั้งหมด KAT-TUN เป็นศิลปินแรกในประวัติศาสตร์ที่สามารถเปิดคอนเสิร์ตต่อเนื่องถึง 8 วันที่ โตเกียว โดม ซึ่งเป็นคอนเสิร์ตฮอลล์ที่ใหญ่ที่สุดและมีเกียรติที่สุดในญี่ปุ่น รวมจำนวนผู้ชมถึง 440,000 คน นอกจากงานเพลง พวกเขายังมีงานละครหลายเรื่อง มีรายการทีวีของตัวเอง และยังแสดงมิวสิคัลหลายเรื่องด้วย
สมาชิก

คำว่า "KAT-TUN" นอกจากจะมาจากคำว่า "การ์ตูน (Cartoon) " ในภาษาอังกฤษแล้ว ชื่อวงยังเป็นการนำเอาชื่อสกุลตัวแรกของสมาชิกแต่ละคนมาวางเรียงกัน จนได้คำว่า "KAT-TUN"
KA คาเมนาชิ คาซึยะ (ญี่ปุ่น: 亀梨和也; โรมาจิ: Kamenashi Kazuya)
T-TU ทะสึยะ อุเอะดะ (ญี่ปุ่น: 上田竜也; โรมาจิ: Ueda Tatsuya)
N นากามารุ ยูอิจิ (ญี่ปุ่น: 中丸雄一; โรมาจิ: Nakamaru Yuichi)
อดีตสมาชิก
A อาคานิชิ จิน (ญี่ปุ่น: 赤西仁; โรมาจิ: Akanishi Jin) ลาออกปี 2010 ปัจจุบันเป็นศิลปินเดี่ยว
T ทานากะ โคคิ (ญี่ปุ่น: 田中聖; โรมาจิ: Tanaka Koki) ยกเลิกสัญญาวันที่ 30 กันยายน 2013
T ทากุจิ จุนโนะสุเกะ (ญี่ปุ่น: 田口淳之介; โรมาจิ: Taguchi Junnosuke) ลาออกวันที่ 31 มีนาคม 2016
ประวัติ > 2001–2005: ก่อตั้งวงและงานก่อนเดบิวต์

ก่อน ที่จะมาเป็น KAT-TUN สมาชิกแต่ละคนมาจากยูนิตฝึกหัดแตกต่างกันภายใต้ค่าย Johnny & Associates ปี 2001 มีจูเนียร์ 8 คนที่ถูกเลือกให้มาเป็นยูนิตชั่วคราวในการเต้นสนับสนุน โดโมโตะ โคอิจิ (Kinki Kids) ในรายการเพลงทางช่อง NHK ชื่อ Pop Jam สมาชิกถูก ผลัดเปลี่ยนจนกระทั่งได้กลายมาเป็น KAT-TUN กับสมาชิก 6 คนอย่างในปัจจุบัน แม้ว่าการก่อตั้งวง เป็นเพียงการมุ่งหมายให้เป็นยูนิตเต้นแบกกิ้งชั่วคราว แต่ KAT-TUN ก็ได้รับความสนใจอย่างมากจนกลายเป็นยูนิตถาวร
ในปี 2002 เพื่อตอบสนองต่อเสียงเรียกร้องที่เข้ามามากมาย KAT-TUN จึงได้จัดคอนเสิร์ตเป็นของตัวเองเป็นครั้งแรกชื่อ โอคาคุซามะ วะ คามิซามะ - คอนเสิร์ต โกะจูโกะมัน นิน ไอ โนะ รีเควสต์ นิ โคตาเอะเตะ!! (Okyakusama wa Kamisama - Concert 55man Nin Ai no Request ni Kotaete!!) ซึ่งเกิดจากจดหมายรักรีเควสต์จากแฟนๆจำนวน 550,000 คนที่อยากดูคอนเสิร์ตคัตตุน ในปีเดียวกัน พวกเขาได้แสดงคอนเสิร์ต 11 งานในวันเดียว และนี่ได้กลายเป็นสถิติสูงสุดในญี่ปุ่นของศิลปินที่แสดงคอนเสิร์ตมากที่สุด ในวันเดียว ตั้งแต่นั้นมา KAT-TUN ก็ได้จัดคอนเสิร์ตในญี่ปุ่นแทบทุกฤดูกาล
ในปี 2003-2004 ความโด่งดังของเพิ่มขึ้นถึงระดับเทียบเท่าวงที่เดบิวต์แล้ว คือในระดับที่พวกเขาได้ถูกเชิญไปแสดงรายการ Music Station หลายต่อหลายครั้ง นอกจากนี้ยังได้ร่วมทัวร์คอนเสิร์ตกับ Tackey & Tsubasa ในทั้งประเทศและนอกประเทศด้วย ซึ่งช่วง 2 ปีนี้ KAT-TUN ได้มาเมืองไทยเพื่อร่วมคอนเสิร์ตต่างๆถึง 4 ครั้ง
ในปี 2005 KAT-TUN ได้ออก DVD คอนเสิร์ตใหญ่ครั้งแรก คือ คัตตุน ไลฟ์ ไคโซคุบัง (KAT-TUN Live Kaizokuban แปลว่า เรือโจรสลัด) ซึ่งเป็น DVD ที่มียอดขายสูงสุดอันดับ 1 ประจำปี โดยการจัดอันดับของ Oricon และในงาน 20th Japan Gold Disc Awards ดีวีดี Live Kaizokuban ก็ได้เป็นหนึ่งใน Music Video Of The Year
ในปี 2005 ความโด่งดังของ KAT-TUN ถูกเสริมด้วยงานละครที่ประสบความสำเร็จอย่างมาก Gokusen ภาค 2 ซึ่งนำแสดงโดย คาเมะนาชิ และ อาคานิชิ กลายเป็น Gokusen ภาคที่โด่งดังด้านยอดผู้ชมสูงที่สุดใน 3 ภาค โดยทำเรทติ้งตอนจบทะลุเป้าไปถึง 32.5% และยังต่อเนื่องด้วยละคร โด่งดังปลายปีอย่าง Nobuta Wo Produce ซึ่งคาเมะนาชิ แสดงนำร่วมกับ ยามะพีแห่งวงนิวส์ ละครทำเรทติ้งสวยงาม และเพลงประกอบ Seishun Amigo โดย Shuji To Akira (ชูจิ โตะ อาริกะ) ซึ่งเป็น ยูนิตพิเศษของ คาเมะนาชิ คาซึยะ และ ยามาชิตะ โทโมฮิสะ หรือยามะพีแห่งวงนิวส์ ทำยอดขายถล่มทลายแบบฉุดไม่อยู่ไปมากกว่า 1,000,000 แผ่น กลายเป็นซิงเกิลขายดีอันดับ 1 ประจำปี 2005 และยังขายดีมาถึงปี 2006 ซึ่งยังติดอันดับขายดีอันดับ 3 ของปี 2006 อีกด้วย
แม้ว่า KAT-TUN จะโด่งดังถึงขนาดวงที่ออกผลงานแล้ว แต่พวกเขาก็ไม่ได้รับอนุมัติให้เดบิวต์อย่างเป็นทางการจนกระทั่ง 5 ปีหลังจากการก่อตั้งวง สมาชิกวง นากามารุ ได้เปิดเผยในภายหลังว่า วงเริ่มเป็นกังวลมากขึ้นเรื่อยๆว่าจะไม่มีโอกาสได้ออกอัลบั้ม ดังนั้นเขา พร้อมทั้ง คาเมะนาชิ และ อาคานิชิ ได้เข้าพบประธานบริษัทเพื่อขอให้อนุมัติให้วงได้เดบิวต์ แต่ก็ได้รับแจ้งจากทางคุณจอห์นนี่ ว่า "บริษัทได้วางแผนยิ่งใหญ่สำหรับวงไว้แล้ว ให้จงมุ่งมั่นต่อไปก่อน~!"